‘กรณ์’จีบญี่ปุ่นกู้เงิน7พันล้านผุดสะพานนนท์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — คลังกู้ญี่ปุ่นลงทุนสร้างรถไฟฟ้าสะพานข้ามเจ้าพระยา
แหล่งข่าวจากกระทรวงการคลัง เปิดเผยว่า นายกรณ์ จาติกวณิช รมว.คลัง ได้ใช้โอกาสในการเดินทางไปโรดโชว์ชี้แจงมาบตาพุดให้นักลงทุนที่ประเทศญี่ปุ่น ระหว่างวันที่ 1213 มี.ค. 2553 หารือเงินกู้กับรัฐบาลญี่ปุ่น โดยจะขอกู้เงินจากองค์การความร่วมมือระหว่างประเทศของญี่ปุ่น (ไจกา) ประมาณ 7,000 ล้านบาท เพื่อนำมาใช้ในการก่อสร้าง 2 โครงการ
ประกอบด้วย 1.โครงการก่อสร้างรถไฟฟ้าสายสีม่วง สัญญาเงินกู้ที่ 2 จำนวน 1.66 หมื่นล้านเยน หรือประมาณ 5,000 ล้านบาท เพื่อมาใช้ในส่วนระบบราง การกู้เงินนี้มีอัตราดอกเบี้ยปีละ 1.4% ระยะเวลาการกู้ 25 ปี และปลอดชำระเงินต้น 7 ปี 
2.โครงการก่อสร้างสะพานข้ามแม่น้ำบริเวณท่าน้ำเมืองนนท์ รวมถึงการสร้างถนนเชื่อมต่อทั้งสองฝั่ง วงเงิน 7,300 ล้านเยน หรือประมาณ 2,000 ล้านบาท อัตราดอกเบี้ยปีละ 0.95% ระยะเวลาการกู้ 20 ปี ระยะเวลาปลอดชำระเงินต้น 7 ปี
นอกจากเงินกู้จากประเทศญี่ปุ่นแล้ว นายกรณ์ยังให้นโยบายกระทรวงการคลังกู้เงินต่างประเทศจากธนาคารโลก 1,000 ล้านเหรียญสหรัฐ ธนาคารเพื่อการพัฒนาเอเชีย(เอดีบี) 300 เหรียญสหรัฐ และไจกา 300 ล้านเหรียญสหรัฐ เพื่อนำมาใช้ในโครงการไทยเข้มแข็งที่ต้องซื้อสินค้าวัตถุดิบจากต่างประเทศ เพื่อลดการแข็งค่าของเงินบาทซึ่งจะส่งผลดีทั้งโครงการมีแหล่งเงินทุนที่ต่ำ และยังช่วยให้ค่าเงินบาทของไทยไม่แข็งค่าขึ้น เพราะเป็นการใช้เงินกู้ต่างประเทศ ไม่ต้องใช้เงินบาทของไทยไปและเงินเหรียญสหรัฐจ่ายค่าสินค้า
 
สำหรับโครงการไทยเข้มแข็ง 2555 ในส่วนของที่ใช้เงินกู้จากการออกพระราชกำหนด (พ.ร.ก.) มีโครงการที่ได้รับอนุมัติ 3.49 แสนล้านบาท เป็นโครงการที่ได้รับการจัดสรร เงินแล้ว 2.45 แสนล้านบาท มีการลงนามสัญญาแล้วจำนวน 1.89 แสนล้านบาท เบิกจ่ายไปแล้ว 8.88 หมื่นล้านบาท เป็นโครงการที่ดำเนินการเสร็จสมบูรณ์ 1.93 หมื่นล้านบาท